b'\n_START_ARTICLE_\nMartti Vaula\n_START_PARAGRAPH_\nMartti Viktor Vaula (ent. Vikb\xc3\xa4ck, 11. marraskuuta 1891 Keuruu \xe2\x80\x93 11. huhtikuuta 1959 Helsinki) oli suomalainen filosofian kandidaatti, lyseon lehtori ja oppikirjojen tekij\xc3\xa4._NEWLINE_Martti Vaulan vanhemmat olivat leipuri Johan Viktor Vikb\xc3\xa4ck ja Julia Aurora Andelin. H\xc3\xa4n kirjoitti ylioppilaaksi Tampereen klassillisesta lyseosta vuonna 1909 ja valmistui filosofian kandidaatiksi Helsingin yliopistosta vuonna 1914. H\xc3\xa4n toimi suomen kielen ja historian opettajana Haapam\xc3\xa4en yhteiskoulussa vuosina 1915\xe2\x80\x931917, Tyrv\xc3\xa4\xc3\xa4n yhteiskoulussa vuosina 1917\xe2\x80\x931918 ja Oriveden kansanopistossa vuosina 1918\xe2\x80\x931919._NEWLINE_Vaula on L\xc3\xa4nsi-Suomen kansanopiston johtajana Huittisissa 1919\xe2\x80\x931920 ja sen j\xc3\xa4lkeen Helsingin suomalaisessa normaalilyseossa historian sijaisopettajana 1920\xe2\x80\x931922, latinan ja suomen tuntiopettajana 1925\xe2\x80\x931927 sek\xc3\xa4 suomen, historian ja yhteiskuntaopin apulaislehtorina 1931\xe2\x80\x931947 ja suomen kielen vanhempana lehtorina 1947\xe2\x80\x931954._NEWLINE_Vaula kirjoitti suomen kielen ja kirjallisuuden aloilta oppikirjoja sek\xc3\xa4 artikkeleita muun muassa Viritt\xc3\xa4j\xc3\xa4-lehteen.'